**DĖL SUTIKIMO PERIMTI VALSTYBĖS TURTĄ**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 24, 25, 26 ir punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktas, 10 straipsniu, 11 straipsnio 1 dalies 2 punktas,  Valstybės turto perdavimo valdyti, naudoti ir disponuoti juo patikėjimo teise tvarkos aprašu, patvirtintu Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, bei atsižvelgdama į Kertinio valstybės telekomunikacijos centro 2020 m. rugpjūčio 24 d, raštą „Dėl Kertinio valstybės telekomunikacijų centro patikėjimo teise valdomo valstybės turto perdavimo savivaldybės nuosavybėn“, Rokiškio rajono savivaldybės taryba nusprendžia:

1. Sutikti perimti valstybės materialųjį turtą (pagal pridedamą sąrašą), skirtą Rokiškio rajono savivaldybei perduotoms valstybinėms (valstybės perduotoms savivaldybei) funkcijoms – žemės ūkio valdoms ir ūkininkų ūkiams registruoti, žemės ūkio naudmenų ir pasėlių deklaravimo darbams administruoti, stichinių meteorologinių reiškinių, gyvūnų užkrečiamųjų ligų likvidavimo ir priežiūros programoms įgyvendinti, medžiojamųjų gyvūnų ir griežtai saugomų rūšių laukinių gyvūnų žemės ūkiui padarytai žalai ir nuostoliams nustatyti ir kaimo plėtros priemonių įgyvendinimui administruoti – įgyvendinti, kurį šiuo metu patikėjimo teise valdo Kertinis valstybės telekomunikacijų centras, kurio bendra įsigijimo vertė 2020 m. rugpjūčio 31– 4621,58 Eur, bendra likutinė vertė 2020 m. rugpjūčio 31 d.– 800,32 Eur, valstybės finansavimo šaltinis, valdyti, naudoti ir disponuoti juo patikėjimo teise.
2. Įgalioti Rokiškio rajono savivaldybės administracijos direktorių, jo nesant – savivaldybės administracijos direktoriaus pavaduotoją, Rokiškio rajono savivaldybės vardu pasirašyti šio sprendimo 1 punkte nurodyto materialiojo turto priėmimo ir perdavimo aktą.

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL SUTIKIMO PERIMTI VALSTYBĖS TURTĄ“ AIŠKINAMASIS RAŠTAS**

2020 m. rugsėjo 4 d.

Rokiškis

**Parengto sprendimo projekto tikslai ir uždaviniai.**

Sutikti perimti valstybinėms (valstybės savivaldybei perduotoms) Rokiškio rajono savivaldybei (toliau – Savivaldybė) funkcijoms – žemės ūkio valdoms ir ūkininkų ūkiams registruoti, žemės ūkio naudmenų ir pasėlių deklaravimo darbams administruoti, stichinių meteorologinių reiškinių, gyvūnų užkrečiamųjų ligų likvidavimo ir priežiūros programoms įgyvendinti, medžiojamųjų gyvūnų ir griežtai saugomų rūšių laukinių gyvūnų žemės ūkiui padarytai žalai ir nuostoliams nustatyti ir kaimo plėtros priemonių įgyvendinimui administruoti skirtą turtą valdyti naudoti ir disponuoti juo patikėjimo teise.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 7 straipsnio 24, 25, 26 ir 29 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktas, 11 straipsnio 1 dalies 2 punktas, Valstybės turto perdavimo valdyti, naudoti ir disponuoti juo patikėjimo teise tvarkos aprašas, patvirtintas Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Rokiškio rajono savivaldybės administracijos Žemės ūkio skyrius naudojasi valstybei nuosavybės teise priklausančiais kompiuteriais, skirtais valstybinėms funkcijoms įgyvendinti. BĮ Kertinis valstybės telekomunikacijų centras, kuris šiuo metu valdo minėtą turtą patikėjimo teise,nebeteiks kompiuterinių darbo vietų priežiūros paslaugų. Atsižvelgiant į tai 2020 m. rugpjūčio 24 d. BĮ Kertinis valstybės telekomunikacijų centras raštu kreipėsi į Savivaldybę, siūlydamas perimti valdyti, naudoti ir disponuoti patikėjimo teise, kompiuterius, šiuo metu savivaldybės naudojamus valstybinėms (valstybės savivaldybei perduotoms) funkcijoms.

Siūloma sutikti perimti valstybės turtą valdyti, naudoti ir disponuoti juo patikėjimo teise.

**Galimos pasekmės, priėmus siūlomą tarybos sprendimo projektą:**

**teigiamos** – Savivaldybės administracijos seniūnijos dirbs su kokybiška įranga užtikrindamos sklandų darbą.

**neigiamos** – nebus.

**Kokia sprendimo nauda Rokiškio rajono gyventojams.**

Greitesnis aptarnavimas asmenų, dėl valstybės perduotų savivaldybėms nurodytų funkcijų.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Tūskienė